钦定古今图书集成/明伦汇编/氏族典/第464卷 > 《廖用贤尚友录》 > 路敬潜
## 钦定古今图书集成/明伦汇编/氏族典/第464卷 > 《廖用贤尚友录》 > 路敬潜

按《唐书路敬淳传》：“敬淳弟敬潜，历怀州录事参军，坐
綦连耀事系狱，免死，后为遂安令，久之，迁卫令，位中
书舍人。”

===路嗣恭===按《唐书路嗣恭传》，“嗣恭字懿范，京兆三原人。以世荫
为邺尉，徙神乌、姑臧二县，考绩为天下最，转渭南令，
后为郭子仪朔方节度留后。大历八年，岭南将哥舒
晃杀节度使吕崇贲，五岭大扰。诏嗣恭兼岭南节度
使，封冀国公。嗣恭募勇敢士，斩晃，还为检校兵部尚
书。嗣恭起州县吏，以课治进至显官。及晃事，株戮舶”
商，没其财数百万，私有之，代宗恶焉，故赏不酬功。德
宗立，拜兵部尚书、东都留守。俄加怀郑汝陕河阳三
城节度、东都畿观察使，卒。